stanford-oval/wikipedia huggingface dataset:
Devil Pray

| --- | --- |
 שיר בביצוע מדונה
 מתוך האלבום Rebel Heart
 יצא לאור:  20 בדצמבר 2014
 תאריך הקלטה:  2014
 סוגה:  טכנו-פולק • EDM • אלקטרו
 שפה:  אנגלית
 אורך:  4:05
 חברת תקליטים:  אינטרסקופ
 כתיבה:  כותבים שונים
 הפקה:  מפיקים שונים
"Devil Pray" (בעברית: "הַשָׂטָן מִתְפַּלֵּל") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השלושה-עשר שלה, Rebel Heart (2015). הוא נכתב והופק על ידי מדונה, אביצ'י, די ג'יי דהי ומייקל דיימונד (בלאדפופ), עם כתיבה נוספת של ארש פורנורי, קרל פאלק, רמי יעקב וסוואן קוטצ'ה. בשלבים הראשונים של הקלטות האלבום, מדונה עודדה על ידי המנהל שלה לעבוד עם אביצ'י וצוות כותבי השירים שלו. יחד הם עבדו על שבעה שירים ו-"Devil Pray" הולחן לאחר שמדונה רצתה לדבר על חוויותיה עם סמים ועל החיפוש אחר רוחניות. מבחינה לירית, השיר עוסק בנושאים של התמכרות לסמים, חטאים, פיתוי ותשוקה לגאולה. בנוסף, הוא כולל התייחסויות לשטן.
"Devil Pray" הוא שיר טכנו-פולק, המשלב אלמנטים של קאנטרי פופ ויש לו קווי דמיון עם השיר "Don't Tell Me" ‏(2000) של מדונה עצמה, אלבום הבכורה של אביצ'י והגרסה של האנימלס לשיר העם המסורתי, "The House of the Rising Sun"‏ (1964). הוא זכה לשבחים רבים מטעם מבקרי המוזיקה ברחבי העולם, על האלמנטים המוזיקליים שלו, תוך שהוא צוין לשבח בזכות המילים שלו, שתוארו כ"בעלות מודעות". עם זאת, הייתה ביקורת מסוימת כלפי רשימת הסמים המוזכרת בפזמון (קנאביס, ממסים נדיפים, MDMA ו-LSD).
לאחר יציאתו כשיר בהזמנה מראש מ-Rebel Heart, דורג "Devil Pray" במצעדים שונים במדינות רבות באירופה, והגיע ל-25 העליונים בפינלנד, יוון, הונגריה ולבנון. מדונה ביצעה אותו בפעם הראשונה בתוכנית הטלוויזיה האיטלקית Che tempo che fa, כשהיא לבושה בחלוק שחור ובמחרוזות שונות, ובסיבוב ההופעות שלה ב-"Rebel Heart Tour" בשנים 2015–2016.
רקע וכתיבה

מדונה ואביצ'י נפגשו לראשונה ב-2012 כשהזמרת הופיעה בפסטיבל אולטרה מיוזיק וביצעה רמיקס שנעשה עבור השיר "Girl Gone Wild", בהפקתו של הדי ג'יי. מאוחר יותר, תוך כדי הקלטות אלבומה שהיה עתיד לצאת באותה העת, המנהל של מדונה, גיא עוזרי, הציע לה לעבוד עם צוות כותבי השירים של אביצ'י; הזמרת נענתה להצעתו מאחר שחיבבה את שיריו ואלבומיו של אביצ'י. ב-7 במרץ 2014, פרסמה מדונה תמונה בחשבון האינסטגרם שלה עם הכיתוב, "עושה קצת עבודות בבית לפני היציאה לאולפן ההקלטות עם אביצ'י". שבוע לאחר מכן, היא פרסמה תמונות נוספות עם אביצ'י וצוות כותבי השירים שלו, בטענה שהם עשו "כל כך הרבה שירים טובים". בריאיון עם דייוויד בליין מ-Interview, מדונה דיברה על השיר והצהירה כי:
השיר נכתב על איך אנשים לוקחים סמים כדי להתחבר לאלוהים או כדי להגיע לרמת תודעה "גבוהה יותר". אני כל הזמן אומרת, אם אתה מתגבר [על זה], אתה יכול לעשות את זה, וזו הסיבה שהרבה אנשים מעשנים LSD או עושים סמים, כי הם רוצים להתקרב לאלוהים. אך בסופו של דבר, זה הולך להיות קצר חשמלי, וזו האשליה של סמים; הם נותנים לך אשליה של התקרבות לאלוהים, אך הורגים אותך. הורסים אותך. כלומר, ניסיתי הכול פעם אחת, וברגע שהייתי תחת השפעה, ביליתי את זמני בשתיית טונות של מים כדי להוציא אותם מהגוף שלי. ברגע שהייתי תחת אותה ההשפעה, הייתי אובססיבית להוציא את זה ממני. הייתי כמו, 'בסדר, סיימתי עכשיו'.
באותו הריאיון, היא אמרה שהשיר לא נכתב על אף אחד ושהיא רק משתפת את החוויות שלה. ברולינג סטון קבעו שמדונה דוגלת ב"חקירה אישית אינטנסיבית" על שימוש בסמים. בזמן שנשאלה אם "Devil Pray" עלול להסתכן בכך שלא יובן כשיר המעודד סמים, ענתה מדונה: "אני בהחלט לא שופטת אנשים שלוקחים סמים או אומרת 'אל תעשה סמים', עם זאת, אני אומרת שאתה יכול לעשות את כל הדברים האלה כדי להיות תחת השפעה, אך בסופו של דבר אתה הולך לאיבוד. אנשים שמנסים באופן אינסטינקטיבי להיכנס לרמת השפעה כה גבוהה, עלולים לפגוע בעצמם ועושים את זה בצורה מסוימת שיכולה לפגוע בקיומם".
גרסת הדמו של "Devil Pray" דלפה לאינטרנט בדצמבר 2014, לצד 12 דמואים נוספים מהאלבום. בעקבות זאת, הוציאה מדונה את האלבום, בשם Rebel Heart, להזמנה מראש ב-20 בדצמבר 2014. לאחר ההזמנה, שש הרצועות הראשונות הורדו אוטומטית, כולל "Devil Pray". מדונה הצהירה שהשירים נועדו להיות "מתנה מוקדמת לחג המולד" והוסיפה שהיא מעדיפה שהמעריצים שלה ישמעו את הגרסאות השלמות של חלק מהשירים במקום את הרצועות הלא שלמות שדלפו.
הקלטה והלחנה

את "Devil Pray" כתבו והפיקו מדונה, אביצ'י, די ג'יי דהי ומייקל דיימונד (בלאדפופ), עם כתיבה נוספת של סוואן קוטצ'ה, קרל פאלק, רמי יעקב וארש פורנורי. אביצ'י ופאלק היו אחראים גם על צלילי כלי המקלדת והתכנות, כשפאלק היה אחראי גם על הניגון בגיטרות. הקלטה ומיקסינג נוספים נעשו על ידי אנג'י טיאו, בעוד שדמצ'יו "דמו" קסטלון היה המהנדס והמיקסר של השיר. "Devil Pray" הוגדר כשיר פופ חצי אקוסטי עם מקצב בינוני-מהיר, המאופיין בסוגות נוספות כדוגמת טכנו-פולק, ו-EDM. בשיר יש שימוש בולט בגיטרה אקוסטית. הוא עוסק בהתגברות על התמכרות, שמתבטאת בסגנון "קאנטרי" ו"פולקי" יותר בהשוואה לרצועות אחרות באלבום. מבקרי המוזיקה ברחבי העולם מצאו קווי דמיון בין השיר לסינגל של מדונה עצמה "Don't Tell Me" ‏(2000) בשל "אלמנטי הקאנטרי-פופ" שלו, לבין היותו שיר המזכיר את שיר העם המסורתי "The House of the Rising Sun". בהמשך, הוסיפו שלשניהם יש "אווירה בלוזית". ב-"Devil Pray" יש אזכור לתפילה כמו גם לשטן.
"Devil Pray" מציג את מדונה "כתלמידה מסורה, הנמשכת לסוג אפל יותר של תפילה", כפי שציינה איימי פטיפר מ-The Quietus, וסיפורו עוסק בחטא, פיתוי וגאולה. השיר מתחיל במחיאות כפיים ובגיטרה, שלטענתה של פטיפר "מאפיינות את שאר השירים של המפיק והדי ג'יי אביצ'י". הפזמון של השיר זכה לשבחים ביקורתיים, בעוד שחלק ממבקרי המוזיקה טענו שיש פירוט יתר של הסמים המוזכרים בו. הוא כולל את השורות: "ואנחנו יכולים לעשות סמים, ואנחנו יכולים לעשן קנאביס, ואנחנו יכולים לשתות ויסקי / כן, אנחנו יכולים להשתכר, ואנחנו יכולים להיסקל / ואנחנו יכולים להסניף דבק, ואנחנו יכולים לעשות E, ונוכל להתעסק בחומצה". אזכור ה-E מהווה מעין הרמז לאלבום האולפן השנים-עשר של מדונה, MDNA, שיצא לאור בשנת 2012 ושמו הוא משחק מילים של הסם עצמו.
במהלך הבית השני, נראה שמדונה "מבינה את המצוקה הרוחנית שלה כשהיא שרה [...], אמא מרי, את לא יכולה [לעזור] לי? / כי הלכתי שולל / כל המלאכים שהיו סביבי / כולם עפו משם", ובהמשך היא מצהירה, "לוציפר קרוב". מאוחר יותר, מסבירה מדונה שעל אף ההקלה הקצרה שהסמים גורמים למשתמש בהם לחוש, השימוש בהם לא יספק כל השפעה חיובית לטווח הארוך ומזהירה, "כן, אנחנו יכולים לרוץ ואנחנו יכולים להסתתר / אבל לא נמצא את התשובות". בהמשך, מושמע קול מסוים שחוזר ואומר "הצילו את הנפש שלי / השטן כאן כדי לשטות בך". מדונה ממשיכה את אותו הקול ושרה, "אוי, הצילו את הנשמה, הצילו את הנשמה שלי, הצילו את שלי / השטן כאן כדי לשטות בך". את השיר מסיימת מדונה בשורות "אמרתי (אוי, אוי, תשירו הללויה) / (אוי, תצילו את נשמתי) שרה הללויה / (הו, אוהו, השטן כאן כדי לשטות בך) / עד שהסיפור שלי יסופר".
הצלחה מסחרית

"Devil Pray" התפרסם במדינות רבות באירופה לאחר יציאתו יחד עם חמש הרצועות הנוספות של האלבום, ב-20 בדצמבר 2014. השיר הגיע לעשירייה הפותחת ביוון ובהונגריה, והגיע בשיאו למקומות 9 ו-10, בהתאמה, בעוד שבפינלנד, לבנון ושוודיה, "Devil Pray" הצליח להגיע ל-20 העליונים והגיע בשיאו למקומות 16, 18 ו-14, בהתאמה. בספרד, השיר הגיע בשיאו למקום ה-50 והיה לשיר עם המיקום הנמוך ביותר במצעד מתוך האלבום. עם זאת בצרפת, "Devil Pray" היה השיר השלישי שהצליח להיכנס למצעד של המדינה, אחרי "Living for Love" ו-"Ghosttown" (שני הסינגלים שהופצו מתוך האלבום). בוולוניה הגיע בשיאו למקום ה-80 במצעד הסינגלים של המדינה.
הופעות חיות

ב-1 במרץ 2015, מדונה ביצעה את השיר בפעם הראשונה בתוכנית הטלוויזיה האיטלקית, Che tempo che fa, יחד עם "Ghosttown", הסינגל השני מתוך האלבום. הפרק שכלל את הופעתה שודר בטלוויזיה ב-8 במרץ באותה השנה. במהלך הביצוע של "Devil Pray", לבשה מדונה "גלימה שחורה מוגזמת ומחרוזות תפילה שונות". מבקרי מוזיקה מיאהו! שמו לב ששתי ההופעות התקבלו בחום על ידי הקהל, בעוד שליונל ניקייז העריך שמדונה שמה דגש רב יותר על המנגינות והקולות שלה במהלך ההופעה, במקום על תלבושות ואביזרים לבמה. ביאנקה גרייס מאיידולטור ציינה שההופעה "תגרום לך לחזור בתשובה על חטאי סוף השבוע שלך, שכן הזמרת ביצעה בצורה רגשית את השיר". "Devil Pray" בוצע בסיבוב ההופעות של מדונה ב-2015–2016, "Rebel Heart Tour". לאחר המאשאפ שעשתה ל-"Holy Water" ו-"Vogue", מדונה טיפסה למרכז הבמה כדי לבצע את "Devil Pray"; במהלך ההופעה היא עלתה על אחד מהרקדנים הגברים שלה, שהיה לבוש ככומר, וביצעה תנועות ריקוד נוספות עם רקדנים אחרים שהקיפו אותה. ג'ורדן זיביץ מ-Montreal Gazette אמרה שהיא מצאה את ההופעה "מאתגרת". קודם לכן, שימש השיר לסרטוני תדמית הקשורים לחזרות של סיבוב ההופעות ולראיונות עם הרקדנים. הביצוע של "Devil Pray" בהופעות שאירעו בתאריכים 19–20 במרץ 2016 בסידני סופרדום בסידני, הוקלט ונכלל באלבום ההופעה החמישי של מדונה, Rebel Heart Tour.
קרדיטים

הקרדיטים והצוות מותאמים מהאתר הרשמי של מדונה.
קרדיטים > ניהול

הוצאת ובו גירל, בע"מ (ASCAP) / EMI בלאקווד מיוזיק בע"מ (BMI) / הוצאת EMI מיוזיק סקנדינביה AB (‏STIM) / סוני/ATV סונגס‏ LLC (‏‏BMI)
סוני/ATV סקנדינביה AB (‏STIM) / קבוצת 2101 סונגס (ASCAP) / רמי פרודקשנס AB (‏ASCAP) / הוצאת קובלט סונגס מיוזיק
סוני/ATV סונטה ודאהי פרודקשנס (SESAC) / מייקל טאקר מיוזיק (ASCAP) בשילוב הוצאת קובלט סונגס מיוזיק / ד'יס אר סונגס אוף פולס (ASCAP) / ‏OWSLA טראקס (ASCAP)
קרדיטים > צוות

| 0 | 1 | 2 |
| --- | --- | --- |
|  מדונה – שירה, כתיבה, הפקה  אביצ'י – כתיבה, הפקה, כלי מקלדת, תכנות  די ג'יי דהי – כתיבה, הפקה  ג'ימי אוסטין – כתיבה |  בלאדפופ – כתיבה, הפקה  ארש פורנורי – כתיבה  קרל פאלק – כתיבה, כלי מקלדת, גיטרות, תכנות  רמי יעקב – כתיבה |  סוואן קוטצ'ה – כתיבה  דמצ'יו "דמו" קסטלון – הנדסה, מיקסינג  ניק רו – הנדסה  אנג'י תיאו – הקלטה נוספת, מיקסינג נוסף |
מיקומי שיא

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |   ‏‏‏  מצעדים ודירוגים (2014–2015)>  |
| --- | --- | --- | --- |
|  איטליה | מצעד הסינגלים האיטלקי | 43 |  |
|  הונגריה | מצעד 40 הסינגלים | 10 |  |
|  ולוניה | אולטראטופ 40 | 80 |  |
|  יוון | IFPI Greece | 9 |  |
|  לבנון | מצעד 20 העליונים הרשמי של לבנון | 18 |  |
|  ספרד | PROMUSICAE | 50 |  |
|  פינלנד | המצעדים הפיניים הרשמיים | 16 |  |
|  צרפת | SNEP | 62 |  |
|  שוודיה | סוורייטופליסטן | 14 |  |
|  שווייץ | המצעד השווייצרי | 59 |  |
Arwa

| --- | --- |

 סוג:  מים מינרליים
 יצרן:  קוקה קולה
 מוצא:  איחוד האמירויות
 מועד הכנה ראשוני:  1990 
 טעם:  טבעי, תות ולימון
 גרסאות אחרות:  מים מוגזים בטעמים
 
ארווה (באנגלית: Arwa, בערבית: أروى) הוא מותג מים מינרליים אמירתי המיוצר על ידי קבוצת אל אליה מדובאי וקבוצת קוקה-קולה.
מוצרי החברה מיוצרים משנת 1990 במפעל הראשי בעיר אל-עין, איחוד האמירויות ובמפעל משני בעיר טולכרם, הרשות הפלסטינית.
מי ארווה נמכרים ברשות הפלסטינית ובעיקר במדינות המפרץ הפרסי: איחוד האמירויות, עומאן, בחריין וקטר.
בשנת 2010, השיקה החברה מים מוגזים בטעם פירות, תחת השם ארווה פירות (Arwa Fruits) ושיווקה את המוצר לראשונה בבחריין.
הערות שוליים

↑  Arwa | Nutrition Facts & Ingredients | Coca-Cola, en.coca-colaarabia.com (באנגלית)
↑  Arwa Mineral Water Co. - Food and Beverages, FOB Business Directory, Business Yellowpage (באנגלית)
↑  The Coca-Cola Company: All Brands, web.archive.org, ‏15 בנובמבר 2012
↑  Press Release, Coca-Cola Bottlers in UAE, Bahrain, Qatar and Oman certified as great place to work, www.zawya.com (באנגלית)
ערך זה הוא קצרמרבנושא משקאות. אתם מוזמנים לתרום לוויקיפדיה ו.
MacOS Sonoma

| --- | --- |

 מפתח:  אפל 
 מחזור חיים:  26 בספטמבר 2023 – הווה (שנה) 
 גרסה אחרונה:  14.7 (16 בספטמבר 2024) 
 אתר רשמי
 
macOS Sonoma (גרסה 14) היא המהדורה העיקרית הקרובה של macOS, מערכת ההפעלה של אפל למחשבי Mac. היא מהווה יורשת של מהדורת macOS Ventura. המהדורה הוכרזה בוועידת המפתחים העולמית של אפל (WWDC) 2023 ב-5 ביוני 2023. המהדורה נקראת על שם אזור היין במחוז סונומה בקליפורניה.
גרסת המפתחים הראשונה שוחררה ב-5 ביוני 2023, ונכנסה לבטא ציבורית ב-11 ביולי 2023,   כשהגרסה הציבורית מתוכננת ל-26 בספטמבר 2023.
תכונות חדשות

macOS Sonoma מספקת מספר תכונות ושיפורים חדשים, המתמקדים בעיקר בפרודוקטיביות ויצירתיות:
ווידג'טים עודכנו משמעותית, הם אינם מוגבלים יותר למרכז ההודעות - במקום זאת ניתן למקם אותם בכל מקום על שולחן העבודה, ובורר הווידג'טים עוצב מחדש כדי להידמות לגרסת ה-iPadOS שלו.
מסך הנעילה עוצב מחדש כך שיכלול את התאריך והשעה בדומה ל- iOS ו-iPadOS.
אפליקציות לשיחות ועידה בווידאו יכולות להציג את סרטון מצלמת האינטרנט של המציג על גבי שיתוף המסך.
סמלי האפליקציה וסרגל החיפוש של "אור הזרקורים" (spotlight) נעשו מעוגלים יותר.
ספארי:
פרופילי גלישה מאפשרים קבוצות נפרדות של סימניות, הרחבות וקובצי Cookie, שבהם ניתן להשתמש כדי להפריד, למשל, גלישה אישית מהגלישה של העבודה.
שיתוף סיסמאות מאפשר למספר אנשים לקבל גישה לאותו אוסף של סיסמאות לאתרים, ולעדכן אותן לפי הצורך, כך ששינויים מסתנכרנים בין כל המכשירים הרשומים.
"אפליקציות אינטרנט" מאפשרות למשתמש להוסיף כל אתר ל- Dock ולפתוח אותו בממשק ספארי פשוט. תכונה זו שונה במקצת מיישומי אינטרנט מתקדמים מכיוון שהיא אינה דורשת שינויים מצד מפתחי האתרים.
הודעות:
מסנני חיפוש מדויקים יותר: לדוגמה, ניתן לשלב את שם איש הקשר עם מונח חיפוש כדי לחפש את המונח בתוך השיחה הספציפית.
ניתן לקפוץ במהירות להודעה הראשונה שלא נקראה בשיחה.
לסטיקרי iMessage יש ממשק בחירה חדש.
מצב משחק, למיטוב ביצועי המשחקים על ידי תעדוף משימות משחק והקצאת יותר קיבולת GPU ו- CPU למשחק.
שומרי מסך חדשים בהילוך איטי של מיקומים שונים ברחבי העולם. כאשר מתחברים לחשבון, הם הופכים לטפט שולחן העבודה.
תכונות חדשות > תכונות שהוסרו

התמיכה בתוספי Mail הוסרה.
חומרה נתמכת

macOS Sonoma תומכת במחשבי Mac עם סיליקון של Apple ו- Xeon-W של אינטל ושבבי Coffee Lake / Amber Lake מהדור השמיני ואילך, ומסירה את התמיכה בדגמים שונים שיצאו ב-2017. ה-iMac 2019 הוא ה-Mac הנתמך של אינטל היחיד שחסר שבב אבטחה T2. מערכת ההפעלה תומכת בדגמי ה-Mac הבאים:
iMac (2019 ואילך)
iMac Pro (2017)
MacBook Air (2018 ואילך)
MacBook Pro (2018 ואילך)
Mac Mini (2018 ואילך)
Mac Pro (2019 ואילך)
Mac Studio (כל הדגמים)
על פי ניתוח של Ars Technica, מחשבי מקינטוש של 2016 ו-2017 קיבלו בממוצע 6 שנים של עדכונים, נמוך מ-7–8 שנות העדכונים שקיבלו מחשבי מקינטוש של אינטל שיצאו מ-2009 עד 2015.
הערות שוליים

↑  Edwards, Sara (5 ביוני 2023). "Apple unveils macOS Sonoma, the latest version of its operating system, inspired by Wine Country". The Press Democrat (באנגלית אמריקאית). ארכיון מ-5 ביוני 2023. נבדק ב-5 ביוני 2023. {{cite news}}:  (עזרה)
↑  Heater, Brian (5 ביוני 2023). "Apple debuts macOS 14 Sonoma". TechCrunch (באנגלית אמריקאית). ארכיון מ-5 ביוני 2023. נבדק ב-5 ביוני 2023. {{cite news}}:  (עזרה)
↑  Clover, Juli (5 ביוני 2023). "Apple Releases First Beta of macOS 14 Sonoma to Developers". MacRumors. ארכיון מ-6 ביוני 2023. נבדק ב-6 ביוני 2023. {{cite news}}:  (עזרה)
↑  "macOS Sonoma Public Beta Now Available". MacRumors (באנגלית). 2023-07-12. ארכיון מ-12 ביולי 2023. נבדק ב-2023-07-12. {{cite web}}:  (עזרה)
↑  "iOS 17 and macOS Sonoma are now available to public beta testers". XDA Developers (באנגלית). 2023-07-12. ארכיון מ-12 ביולי 2023. נבדק ב-2023-07-12. {{cite web}}:  (עזרה)
↑  Porter, Jon (5 ביוני 2023). "Apple announces macOS Sonoma with game mode and support for desktop widgets". The Verge. ארכיון מ-5 ביוני 2023. נבדק ב-8 ביוני 2023. {{cite web}}:  (עזרה)
↑  Cunningham, Andrew (5 ביוני 2023). "macOS Sonoma adds Game Mode, a new design for desktop widgets, and more". Ars Technica (באנגלית אמריקאית). ארכיון מ-10 ביוני 2023. נבדק ב-8 ביוני 2023. {{cite web}}:  (עזרה)
↑  Shakir, Umar (5 ביוני 2023). "Apple announces new Safari profiles and WebKit features". The Verge. ארכיון מ-8 ביוני 2023. נבדק ב-8 ביוני 2023. {{cite web}}:  (עזרה)
↑  "macOS Sonoma brings new capabilities for elevating productivity and creativity". Apple Newsroom (באנגלית אמריקאית). Apple Inc. 5 ביוני 2023. ארכיון מ-5 ביוני 2023. נבדק ב-6 ביוני 2023. {{cite news}}:  (עזרה)
↑  "macOS Sonoma Drops Support for Legacy Mail App Plug-ins". MacRumors (באנגלית). 2023-06-14. ארכיון מ-14 באוגוסט 2023. נבדק ב-2023-08-14. {{cite web}}:  (עזרה)
↑  Cunningham, Andrew (5 ביוני 2023). "macOS Sonoma drops support for another wide swath of Intel Macs". Ars Technica (באנגלית אמריקאית). ארכיון מ-7 ביוני 2023. נבדק ב-8 ביוני 2023. {{cite web}}:  (עזרה)
↑  Cunningham, Andrew (1 ביולי 2022). "Some Macs are getting fewer updates than they used to. Here's why it's a problem". Ars Technica (באנגלית אמריקאית). ארכיון מ-16 ביוני 2023. נבדק ב-8 ביוני 2023. {{cite web}}:  (עזרה)
↑  Cunningham, Andrew (5 ביוני 2023). "macOS Sonoma drops support for another wide swath of Intel Macs". Ars Technica (באנגלית אמריקאית). ארכיון מ-7 ביוני 2023. נבדק ב-8 ביוני 2023. {{cite web}}:  (עזרה)Cunningham, Andrew (June 5, 2023). "macOS Sonoma drops support for another wide swath of Intel Macs".
Arzach

| --- | --- |

 מידע כללי
 מאת:  ז'אן ז'ירו
 שפת המקור:  צרפתית (אך ללא מלל בקומיקס עצמו)
 סוגה:  פנטזיה
 פרסים
 Best foreign work published in Spain (2012) 
 סדרה
 מספר ספרים:  4 (במהדורה ראשונה)
 
Arzach (בעברית: ארזך) היא אנתולוגית קומיקס ללא מלל מאת אמן הקומיקס הצרפתי המוערך ז'אן "מוביוס" ז'ירו. הקומיקס התפרסם במקור כסדרה בת ארבעה פרקים במגזין הקומיקס מטאל אירלאן, שז'ירו הוא אחד מבעליו. הסיפורים עוקבים אחר ארזך, לוחם שקט הרוכב על יצור דמוי פטרודקטיל דרך נוף מוזר ושומם. יש שהשוו את החוויות של ארזך לחלומות או מסעות אל תת המודע.
לסדרה הייתה השפעה עצומה על תעשיית הקומיקס הצרפתית, ודמותו של ארזך היא עדיין בין היצירות המפורסמות ביותר של ז'ירו. זהו קומיקס חדשני ומהפכני, והיה בין הראשונים שהעבירו מסרים של עומק פסיכולוגי מחשבתי ואמנות מודרנית דרך מדיום הקומיקס.
הסדרה זכתה להצלחה עצומה ופורסמו סדרות ספין אוף רבות המתקשרות אליה. ז'ירו אף חזר לאחר שנים ארוכות של הפסקה לאייר את סיפוריו של ארזך בקומיקס מחודש שנקרא "אגדת ארזך" (The Legend of Arzach). אמנם, הספר המחודש שונה מהמקור ומכיל דיאלוג בודד. בנוסף, ניסה ז'ירו ליצור טרילוגיה נוספת של ספרים העוסקים בדמות המסתורית, ואף הוציא ספר ראשון מתוך השלושה שנקרא ארזך: הסוקר (Arzak: L'Arpenteur). עם זאת, מותו של ז'ירו במרץ 2012 מנע ממנו לעשות כן.
בשנת 2000 הוציאו ז'אן מארק ורנדי לופיצייר ספר אודות הסדרה, שנשא את השם "Moebius' Arzach". הספר פורסם על ידי ההוצאה הדיגיטלית iBOOKS באוגוסט אותה שנה. הוא כולל כריכה ואיורים פנימיים מאת ז'ירו, ומפה המתארת את עולמו של ארזך מאת ג'ו לדרון. בנוסף, הספר מכיל גם מאמר קצר על תולדות הסדרה. בשנת 2003 יצא לאקרנים סרט בשם "Arzak Rhapsody" - סרט מונפש המורכב מ-14 סיפורים קצרים.
חלק מהקומיקס שימש השראה לסיפור הראשון באנתולוגיה הקולנועית רוק בחלל, "Taarna".
בשנת 2002 הופיע ארזך בסדרת הטלוויזיה הצרפתית "Arzak Rhapsody" אשר מהווה יקום קולנועי למספר סיפורי קומיקס נפרדים של ז'ירו. פרקי הסדרה, הקצרים עד מאוד, בוימו, הופקו ונכתבו על ידי ז'ירו, כמו גם הונפשו על ידי צוות בראשותו.
הערות שוליים

1 2  Jean Giraud, lambiek.net (באנגלית)
↑  Arzak Rhapsody, 2003-12-30, נבדק ב-2021-01-21
Metal Magic

Metal Magic ("קסם המטאל") הוא אלבום האולפן הראשון של להקת המטאל האמריקאית פנטרה. האלבום יצא לאור בשנת 1983 תחת חברת התקליטים העצמאית מטאל מג'יק, אשר שייכת לג'רי אבוט, אביהם של חברי הלהקה ויני פול ודיימבאג דארל, מפיק וכותב שירים בסגנון קאנטרי, אשר תפקד גם כאמרגן הלהקה וגם כמפיק האלבומים העצמאיים שלה, תחת השם "The Elder"/"The Eldn" ("הבכיר"/"המבוגר"). הקלטות האלבום בוצעו באולפני פנטגו, שנמצאים בעיירה פנטגו, בטקסס, ארצות הברית.
אלבומה הראשון של פנטרה הוא בסגנון גלאם מטאל/הארד רוק, וביחד עם שלושת האלבומים הבאים שהוציאו מוכלל האלבום בפי המעריצים ב"תקופת הגלאם" של הלהקה. האלבום עצמו נשמע כמושפע רבות מן הלהקות ואן היילן וקיס. דוגמה טובה לכך ניתן למצוא בפתיחת השיר הראשון באלבום. מעבר לכך שלשמו "Ride My Rocket" יש דמיון רב לשם השיר של הלהקה קיס "Rocket Ride", נגינת הגיטרה של דאיימבג מזכירה בסגנונה את סגנונו המיוחד של גיטריסט העבר של קיס, אייס פרלי. תוקפה של הנחה זו עוד מתחזק בהתחשב בעובדה שלפני צאת האלבום הלהקה ניגנה במועדונים גרסאות כיסוי לשירים של ואן היילן וקיס.
רשימת שירים

"Ride My Rocket" - ‏4:55
"I'll Be Alright" - ‏3:13
"Tell Me If You Want It" - ‏3:44
"Latest Lover" - ‏2:54
"Biggest Part Of Me" - ‏4:49
"Metal Magic" - ‏4:17
"Widowmaker" - ‏3:03
"Nothin' On (But The Radio)" – ‏6:27
"Sad Lover" - ‏3:27
"Rock Out" - ‏5:45
מבצעים

טרנס לי - סולן
דיימבאג דארל - גיטרה
ויני פול - תופים
רקס בראון - גיטרה בס
Nulla dies sine linea

Nulla dies sine linea הוא משפט בלטינית, שמשמעו "לא עובר יום בלי קו". הביטוי מופיע לראשונה אצל פליניוס הזקן, בידיעת הטבע XXXV, 84, בהתייחסות לצייר אפלס (Apelles) מקוס והכוונה שם היא שבכל יום הצייר מוסיף קו או משיכת מברשת בעבודתו.
משפט זה מצוטט לראשונה על ידי פולידורה וירגילי באוסף הפתגמים הלטיניים Proverbiorum Libellus (Adagia).
הסופר אמיל זולא לקח את הביטוי הזה והפך אותו למוטו, חקוק על משקוף האח במשרדו, בביתו שבמדאן. מוטו זה מופיע גם במשרדו של הסופר הפלמי סטרבלס שטיין, בביתו. ז'אן-פול סארטר מצטט זאת ב"לה מוטס": "אני עדיין כותב. מה עוד לעשות? Nulla dies sine linea. זה ההרגל שלי וזה התפקיד שלי".
המשורר פיליפ לאוטאר השתמש באופן אירוני בביטוי זה ככותרת של אחד ממאמריו האוטוביוגרפיים ב-1992. המשורר הבלגי רוג'ר פולון בחר בו עבור האקס ליבריס שלו.
תערוכת הפתיחה של "מרכז פאול קלה" בברן ב-2005 נקראה Kein Tag ohne Linie (המקבילה הגרמנית לביטוי הלטיני); נוסחה זו, המשמשת את פאול קלה עצמו, מתייחסת לעבודתו האינטנסיבית של האמן בסוף חייו.
New Era

| --- | --- |


כובע קבוצת הבייסבול טורונטו בלו ג'ייז שמיוצר על ידי NEW ERA
 נתונים כלליים
 סוג:  חברה פרטית
 מייסדים:  Ehrhardt Koch 
 תקופת הפעילות:  1920–הווה (כ־104 שנים)
 מיקום המטה:  באפלו 
 משרד ראשי:  באפלו, ניו יורק, ארצות הברית
 ענפי תעשייה:  תעשיית הטקסטיל 
 מוצרים עיקריים:  כובעים כובע בייסבול הלבשה אביזרים
 עובדים:  326 (באפלו, ניו יורק)  1,200 (ברחבי העולם)
  
 www.neweracap.com
 
New Era היא חברת כובעים אמריקאית שבסיסה בבאפלו, ניו יורק. היא נוסדה בשנת 1920. ב-New Era יש יותר מ-500 רישיונות שונים בתיק שלה. מאז 1993 הם הספקית הבלעדית של כובעי בייסבול לליגת הבייסבול האמריקאית (MLB).
היסטוריה

בשנת 1920, ארהרדט קוך לווה 1,000 דולר מאחותו, רוז, ו-1,000 דולר מעמיתו לעבודה ג'ו והקים חברת כובעים משלו, "חברת E. Koch Cap". הייצור החל בקומה השלישית ברחוב Genesee 1830 בבאפלו, ניו יורק. החברה התחילה עם 14 עובדים, ביניהם אחותו של ארהרדט רוז, בנו של ארהרדט, הרולד ובנה של רוז וולי דומאס. בשנת 1920 ייצרה החברה 60,000 כובעים.
בשנת 1934, "New Era" החלה לייצר כובעים עבור הקליבלנד אינדיאנס, שיהיה חוזה הבייסבול הראשון שלהם (MLB). בשנת 1954, החברה הציגה את עיצוב מודרני יותר לכובע ושמו 59Fifty, המכונה כובע "ברוקלין סטייל", על ידי הרולד קוך, שהציג שיפורים וחידושים עיצוביים רבים. עד 1965, סיפקה New Era כובעים לכ-10 מתוך 20 קבוצות ה-MLB.
בשנת 1993 קיבלה New Era את הרישיון הבלעדי הראשון עם ה-MLB לייצר את כובעי הבייסבול על המגרש לכל קבוצותיה (אז 28, כיום 30). בשנת 2001, כריס קוך מונה למנכ"ל.
בעשור השני של המאה ה-21, בעוד ש-New Era מזוהה עם בייסבול, החברה התמקדה בהתעמקות בפוטבול וליגות ספורט אחרות. בשנת 2012, היא רכשה זכויות צד בלעדיות מלאות לליגת הפוטבול הלאומית (NFL). בשנת 2013, New Era חתמה בליגת הביג באש האוסטרלית של הקריקט האוסטרלי כספקית הכובעים הרשמית שלהם. New Era חתמה על הסכם נוסף בשנת 2015 עם מנצ'סטר יונייטד. בשנת 2017 חתמה New Era על זכויות בלעדיות על מוצרי NBA במגרש. זה הפך את ניו עידן לחברת הכובעים הראשונה שיש לה זכויות בלעדיות ל- MLB, ה-NFL וה-NBA במקביל.
נודע ב-13 באוגוסט 2016 כי New Era ובאפלו בילס הגיעו להסכמה בנושא שמות זכויות לאצטדיון ראלף וילסון. New Era והבילס הכריז רשמית על שמו החדש של האצטדיון, "New Era Field" חמישה ימים לאחר מכן, ב־18 באוגוסט 2016. לאחר ששחררה את מנכ"ל ראס ברנדון במאי 2018, New Era שכרה את ברנדון בתפקיד מנהל. יממה לאחר מכן, החברה הכחישה כי הוא הוחתם. האתלטיק, העיתון שהעלה את הטענה הראשונית, המשיך להתעקש שההעסקה התרחשה וכי ברנדון פוטר בשקט לאחר שהסיפור פרץ. הסכם החסות על האצטדיון הסתיים לבקשת New Era בשנת 2020, והאצטדיון קיבל את שמו של אצטדיון בילס.
ב־12 בספטמבר 2018 נודע כי New Era תהיה המלבישה הרשמית של ליגת הפוטבול הקנדית החל מעונת 2019. החברה היא בעלת רישיון ל-CFL לבגדי ראש והלבשה מאז ינואר 2011, וזו תהיה הפעם הראשונה שהחברה מספקת מדי פוטבול. ב־22 באפריל 2021 נודע כי New Era תהפוך לנותנת חסות בגביע העולם ברוגבי 2021.
Num Lock

מקלדת המספרים
מקש ה־Num Lock (קיצור של Number Lock; בתרגום חופשי: נעילת מספרים) הוא מקש שנמצא במקלדת המספרים (אנ') של רוב מקלדות המחשב. זהו מקש נעילה, בדומה ל־Caps lock ו־Scroll Lock. המקש משפיע על הפונקציונליות של המקלדת הנומרית, הנמצאת בדרך כלל מימין למקלדת הראשית, כך שחלק ממקשיה ישמשו כחיצי בחירה. ברוב המקלדות קיימת נורית חיווי שמראה אם המקש פעיל או לא.
מקש Num Lock קיים מכיוון שמקלדות קודמות של חברת יבמ לא כללו בקרי סמן או חיצים הנפרדים מהמקלדת הנומרית. למקלדות המחשב המוקדמות ביותר היו מקשי ספרות ומקשי חיצים נפרדים; למרות זאת, כדי להפחית את עלות הייצור של המקלדות, בחרה יבמ לשלב את שניהם במקלדות המחשב הראשונות שלה, ו־Num Lock נועד להיות אמצעי בחירה בין השניים. במחשבים ניידים מסוימים, המקש Num Lock משמש להמרת חלק מהמקלדת הראשית למקלדת נומרית. במחשבים ניידים מסוימים, המקש נעדר ומוחלף על ידי צירוף מקשים. מאחר שרוב המחשבים השולחניים המודרניים כוללים מקלדת בגודל מלא, עם לוח מספרים וחיצי בחירה נפרדים, Num Lock שימושי לעיתים נדירות. במקלדות אפל מעולם לא היה שילוב של מקשי החצים ומקשי המספרים.
| מקש במקלדת המספרים | כאשר Num Lock פועל | כאשר Num Lock כבוי |
| --- | --- | --- |
| 1 | 1 | End |
| 2 | 2 | Down Arrow |
| 3 | 3 | Page Down |
| 4 | 4 | Left Arrow |
| 5 | 5 | Clear |
| 6 | 6 | Right Arrow |
| 7 | 7 | Home |
| 8 | 8 | Up Arrow |
| 9 | 9 | Page Up |
| 0 | 0 | Insert |
| • | . (נקודה) או, (פסיק) | Delete |
996

שנת 996 היא השנה ה-96 במאה ה-10. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

24 באוקטובר – רובר השני, מלך צרפת מתחיל את כהונתו